ai4bharat/Pralekha huggingface dataset:
وزیراعظم کا دفتر
وزیراعظم نے طلباء پر زور دیا ہے کہ وہ ملک کے مسائل کے لئے آسان حل تلاش کریں
نئی دہلی،30؍ستمبر،وزیراعظم نریندر مودی نے آج چنئی کے آئی آئی ٹی میں اختتام پذیر 36 گھنٹے کی سنگاپور – بھارت ہیکاتھان میں چیت حاصل کرنے والوں کو انعامات سے نوازا۔
یہ ہیکاتھان ، جو دوسری مرتبہ منعقد ہوئی تھی ، حکومت سنگاپور ، حکومت ہند ، آئی آئی ٹی چنئی اور نانیانگ ٹیکنیکل یونیورسٹی ، سنگاپور کے اشتراک سے منعقد کی گئی تھی۔
پہلی ہیکا تھان، جس کی تجویز وزیراعظم نریندر مودی نےپیش کی تھی ، جو سنگاپور کے این ٹی یو میں منعقد کی گئی تھی۔
طلباء اور تدریسی عملے سے خطاب کرتے ہوئے وزیراعظم نے ہیکاتھان میں جیتنے والوں کو مبارک باد دی۔
دوستو! میں ہیکاتھان میں جیت حاصل کرنے والوں کو مبارک باد دیتا ہوں اور میں یہاں موجود ہر ایک نوجوان کو، خاص طور پر میرے طالب علم دوستوں کو مبارک باد دیتا ہوں۔ چیلنجوں کا سامنا کرنے اور ان کے لئے قابل عمل حل تلاش کرنے کے لئے آپ کی خواہش ، آپ کی توانائی اور آپ کا جوش اس مقابلے کو جیتنے سے کہیں زیادہ قابل قدر ہے۔
وزیراعظم نے کہا کہ بھارت اسٹارٹ اپ حامی ماحول والے تین اعلیٰ ترین ملکوں میں شامل ہے۔ پچھلے پانچ برسوں کے دوران ہم نے جدت طرازی اور پرورش کی حوصلہ افزائی پر خاص زور دیا ہے۔
اٹل انوویشن مشن ، پی ایم ریشر فیلو شپ ، اسٹارٹ انڈیا ابھیا جیسے پروگرام 21 ویں صدی کے بھارت کی بنیاد ہیں۔ ایک ایسے بھارت کی جو اختراعات کے کلچر کو فروغ دیتا ہے۔ہم اب مشین لرننگ ، مصنوعی ذہانت اور بلاک چین جیسی جدید ترین ٹیکنالوجی سے اپنے طلباء کو ابتدائی دور میں یعنی چھٹے درجے میں ہی متعار ف کرانے کی کوشش کرہے ہیں۔اسکول سے لے کر اعلیٰ تعلیم میں تحقیق تک ایک ایسا ماحول تیار کیا جارہا ہے جو اختراعات کا ذریعہ بن سکے۔
بھارت کو درپیش مسائل کا آسان حل تلاش کرنے کے لئے طلباء پر زور دیتے ہوئے وزیراعظم نے کہا کہ بھارت اپنے حل پوری دنیا کو پیش کرنے، خاص طور پر غریب ترین ملکوں کو پیش کرنے کی خواہش رکھتا ہے۔
ہم جدت طرازی اور پرورش کو دو بڑی وجوہات سے حوصلہ افزائی کررہے ہیں۔ پہلی یہ کہ ہم زندگی کو زیادہ آسان بنانے کے لئے بھارت کو درپیش مسائل کے آسان حل چاہتے ہیں اور دوسری وجہ یہ ہے کہ ہم بھارت میں پوری دنیا کے لئے حل تلاش کرنے کے خواہش مند ہیں۔عالمی استعمال کے لئے بھارتی حل – یہی ہمارا مقصد اور ہمار ا عہد ہے۔ہم چاہتے ہیں کہ ہمارے کم لاگت والے حل غریب ترین ملکوں کی ضروریات کو پورا کرنے کے لئے دستیاب ہوں- بھارت کی اختراعات انتہائی غریب اور انتہائی محروم افراد کی مدد کے لئے ہیں، اس سے کوئی مطلب نہیں کہ وہ کہاں رہتے ہیں۔
وزیراعظم آئی آئی ٹی مدراس کی ڈائمنڈ جوبلی تقریبات اور تقسیم اسناد کے جلسے میں بھی شرکت کریں گے۔
۔۔۔۔۔۔۔۔۔۔۔۔۔۔۔

U-4399
(Visitor Counter : 58
وزیراعظم کا دفتر
وزیراعظم نے مغربی بنگال ، جَل پائی گُڑی کے دھوپ گُری میں پیش آئے
سڑک حادثے میں ہونے والی اموات پر گہرے دکھ کا اظہار کیا
وزیراعظم جناب نریندر مودی نے مغربی بنگال کے جل پائی گڑی میں دھوپ گری نامی مقام پر ہوئے سڑک حادثے میں ہونے والی اموات پر گہرے دکھ کا اظہار کیا ہے اور وزیراعظم کے قومی راحتی فنڈ  سے مالی مدد کا اعلان بھی کیا ہے۔
اپنے سلسلے وار ٹوئیٹ میں وزیراعظم نے کہا کہ جل پائی گڑی ، کے دھوپ گری میں ہونے والا سڑک حادثہ بے حد اندوہناک ہے۔ اس دکھ کی گھڑی میں ہم متاثرین کے اہل خانہ سے تعزیت کا اظہار کرتے ہیں اور زخمیوں کی جلد صحتیابی کے لئے دعا گو ہیں۔
مغربی بنگال میں ہونے والے اس حادثے میں جن لوگوں نے اپنی زندگیاں کھوئی ہیں، ان کے قریبی عزیز کو وزیراعظم کے قومی راحتی فنڈ  سے فی کس 2 لاکھ روپے کی امداد دی جائے گی، جبکہ زخمیوں کو 50 ہزار روپے دیئے جائیں گے۔
وزارت دفاع
بحر ہند کے خطے میں بھارتی اور امریکی فضائیہ
دہلی, 22 جون 2021: بحر ہند کے خطے  میں اتحادی دفاعی افواج کے ساتھ اسٹریٹجک رسائی کے طور پر بھارتی فضائیہ 23 اور 24 جون 2021 کو رونالڈ ریگن کیریئر اسٹرائیک گروپ  کی مشق کے ساتھ امریکی بحریہ کے ساتھ فوجی کارروائیوں کے پروگراموں میں شرکت کرے گی۔ کیریئر اسٹرائیک گروپ  اس وقت آئی او آر میں تعینات ہے۔
سدرن ایئر کمانڈ کے اے او آر میں منعقد ہونے والی اس مشق میں آئی اے ایف چار آپریشنل کمانڈز کے تحت اڈوں سے کام کرے گی اور اس میں جیگوار اور سکھوئی-30 ایم کے آئی لڑاکاطیارے، اے ڈبلیو اےسی، اے ڈبلیو اے سی اور ایئر ٹو ایئر ری فیولر طیارے شامل ہوں گے۔ توقع ہے کہ امریکی سی ایس جی ایف 18 لڑاکا طیارے اور ای ٹو سی ہاک آئی، اے ای ڈبلیو اینڈ سی طیارے میدان میں اتارےگا۔ یہ مشق دو دن کے لیے مغربی ساحل پر تروننت پورم کے جنوب میں کی جائے گی۔
بھارتی فضائیہ کو بحر ہند کے خطے میں بحری کارروائیوں کا وسیع تجربہ حاصل ہے۔ یہ ملک کے جزیرہ نما علاقوں سے مشقوں کے برسوں کے تجربے سے مستحکم ہوا ہے جس میں بین الاقوامی مشقوں میں شرکت بھی شامل ہے۔ بحر ہند کے خطے میں بھارتی فضائیہ کی کثیر جہتی صلاحیت میں خطے میں اتحادی ممالک کے لیے آفات میں مدد  مشن اور لاجسٹک معاونت بھی شامل ہے۔ امریکی سی ایس جی کے ساتھ یہ تعلق دوستانہ غیر ملکی طاقت کے ساتھ بحری شعبے میں مشترکہ آپریشن شروع کرنے کا ایک اور موقع فراہم کرتا ہے۔
امریکی سی ایس جی کے ساتھ مشق میں متعدد شعبوں پر توجہ مرکوز کی جائے گی جن میں بین العملیت کے پہلوؤں کو بڑھانا، بین الاقوامی مربوط سمندری ایس اے آر آپریشنز کی باریکیوں اور بحری فضائی وقت میں بہتر طور طریقوں کا تبادلہ شامل ہے۔
پیٹرولیم اور قدرتی گیس کی وزارت
ایچ پی سی ایل نے گائے کے گوبر سے کمپریسڈ بائیو گیس کے اپنے پہلے پروجیکٹ کا آغاز کیا
اس پروجیکٹ کو گوبر دھن اسکیم کے تحت فروغ دیا جارہا ہے
گرین انرجی کی طرف بڑھتے ہوئے قدم اور ماحولیاتی ذمہ داری کے تئیں عہدبستگی کے تحت ، ایچ پی سی ایل نے راجستھان کے سانچور میں گائے کے گوبر سے کمپریسڈ بائیو گیس کے اپنے پہلے پروجیکٹ کا آغاز کیا ۔ ویسٹ ٹو انرجی پورٹ فولیو کے تحت یہ ایچ پی سی ایل کا پہلا پروجیکٹ ہوگا۔ بائیو گیس بنانے کے لیے پلانٹ میں یومیہ 100 ٹن گوبر استعمال کرنے کی تجویز ہے، جس کا آٹوموبائل ایندھن کے طور پر استعمال کیا جا سکتا ہے۔ اس پروجیکٹ کو ایک سال کی مدت میں شروع کرنے کی تجویز ہے۔
اس پروجیکٹ کا سنگ بنیاد رکھے جانے کی تقریب راجستھان کے جالور ضلع میں واقع سانچور تحصیل کے پتھ میٹرا گاوں میں شری گودھام مہاتیرتھ پاتھمیڑا لوک پنیارتھ نیاس میں ہوئی۔ اس تقریب میں بائیو ایندھن اور قابل تجدید توانائی کے ای ڈی جناب شویندو گپتا اور ایچ پی سی ایل کے سینئر افسران موجود تھے۔
سوچھ بھارت مشن  کے تحت حیاتیاتی اعتبار سے تحلیل ہونے والے فضلات کے بندوبست کے کمپونینٹ کے ایک حصے کے تحت اپریل 2018 میں شروع کی گئی بھارت سرکار کی گوبر-دھن اسکیم کے تحت اس پروجیکٹ کو فروغ دیا جارہا ہے، جس سے صفائی ستھرائی پر مثبت اثر پڑےاور گوبر وحیاتیاتی کچرے سے دولت اور توانائی پیدا کی جاسکے۔
خلا ء کا محکمہ
وزیراعظم کی قیادت میں خلائی ٹیکنالوجی ملک کے تقریباً ہر گھر تک پہنچ گئی ہے: ڈاکٹر جتیندر سنگھ
خلائی اُمور کے وزیر مملکت نے احمد آباد میں ’بھارت کو تغیر سے ہمکنار کرنے کا نظام:چنوتیاں اور مواقع‘کے موضوع پر منعقدہ قومی کانفرنس سے خطاب کیا
نئیدہلی۔26؍ستمبر۔وزیر مملکت  برائے شمال مشرقی خطہ ترقیات ، وزیر مملکت وزیراعظم کا دفتر، عملہ، ایٹمی توانائی اور خلائی محکمہ ڈاکٹر جتیندر سنگھ نےکہا ہے کہ خلائی ٹیکنالوجی گزشتہ پانچ برسوں میں وزیراعظم جناب نریندر مودی کی قیادت میں تقریباً ہر گھر تک پہنچ گئی ہے۔ انہوں نے کہا کہ ہمارے وزیراعظم فطری طور پر سائنٹفک مزاج کےحامل ہیں، وہ سائنسدانوں کو فروغ دینے اور آگے بڑھانے میں کبھی کوتاہی نہیں کرتے اور اس کی مثال چندریان مشن ہے۔ وہ چندریان کی لینڈنگ کا نظارہ کرنے کیلئے بنفس نفیس موجود تھے۔ وزیرموصوف آج احمد آباد میں ا سپیس ایپلی کیشن مرکز میں ’بھارت کو تغیر سے ہمکنار کرنے کانظام : چنوتیاں اور مواقع‘‘ کی قومی کانفرنس کے افتتاحی اجلاس کے دوران خطاب کررہے تھے۔
عام انسانوں کیلئے خلائی ٹیکنالوجی کے استعمال پر زور دیتے ہوئے وزیر موصوف نے کہا کہ خلائی ٹیکنالوجی کے استعمال کی چند مثالیں مثلاً سڑک ، نقل وحمل، ریلوے ، غیر عملے والی ریلوے کراسنگیں اور جیوٹیگنگ وغیرہ ہیں جو ایم این آر ای جی کے تحت کی جاتی ہے۔ انہوں نے کہا کہ تین چار سال قبل غیرعملے والی ریلوے کراسنگوں پر حادثات کی خبریں آتی رہتی تھیں تاہم خلائی ٹیکنالوجی کے استعمال سے اس طرح کے واقعات کی تعداد میں کمی واقع ہوئی ہے۔ انہوں نے مزید کہا کہ شمال مشرقی خطے میں فنڈ کے استعمال کی اسناد حاصل کرنا مشکل ہے۔ خلائی ٹیکنالوجی کے استعمال سے 7 ہزار کروڑ روپئے کے بقدر کے ایسے التوائی سرٹیفکیٹ حاصل کرنا ممکن ہوسکا ہے۔
اسرو اور خلائی محکمے کی تعریف کرتے ہوئے ڈاکٹر جتیندر سنگھ نے کہا کہ اسرو نے پوری وابستگی اور لگن نیز عزم مصمم کے ساتھ کام کرنے کاایک نمونہ ہماری سائنٹفک برادریوں کیلئے پیش کیا ہے ۔ انہوں نے کہا کہ میں پورے فخر کے ساتھ کہہ سکتا ہوں کہ بھارت بہت جلد اس سفر میں ایک سُپر پاور بن جائے گا اور یہ کام محکمہ خلاء کے ساتھ شروع ہوگا۔
اسرو کے چیئرمین ڈاکٹر کے سیون نے کہا کہ نوجوان نسل کو ملک کے مستقبل کو سنوارنے کیلئے آگے آنا چاہئے ۔ انہوں نے مزید کہا کہ سسٹم انجینئرنگ، ادق نظام کی وضاحت پیش کرتی ہے ۔ سسٹم انجینئرنگ کا مقصد محدود نہیں ہے بلکہ اس کا مقصد یہ ہے کہ ایک بہترین اور زیادہ سے زیادہ مفید نظام قائم کیا جائے۔ ساتھ ہی ساتھ ایک ایسا نظام وضع کیا جائے جو مفیدبھی ہو اور بامقصد بھی۔ انہوں نے کہا کہ سسٹم انجینئرنگ خلائی مشن سے مربوط رسک یا اندیشے و نقصانات کم کردیتی ہے۔
مذکورہ دو روزہ قومی کانفرنس کا اہتمام سائنس اور انجینئرنگ کی بھارتی سسٹم کی سوسائٹی  اور اسپیس ایپلی کیشن مرکز نے مشترکہ طور پر کیا تھا ۔ افتتاحی تقریب کے دوران وزیر موصوف نے اس کانفرنس کی ایک یادگاری علامت جاری کی اور آئی ایس ایس ای ایوارڈس تفویض کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-4373
(Visitor Counter : 67
صحت اور خاندانی بہبود کی وزارت
کابینہ نے برکس ملکوں کی ، دواؤں سے متعلق ضابطہ کار ایجنسیوں کے مابین انسانوں کے استعمال کے لئے طبی مصنوعات کے ضابطوں کے میدان میں تعاون سے متعلق مفاہمت نامے کو منظوری دی
نئی دہلی۔25اپریل؛وزیراعظم جناب نریندر مودی کی قیادت میں مرکزی کابینہ نے برکس ملکوں کی، دواؤں کے ضابطے بنانے والی ایجنسیوں کے مابین انسانوں کے استعمال کے لیے طبی مصنوعات کے ضابطوں کے میدان میں تعاون سے متعلق ایک مفاہمت نامے پر دستخط کئے۔
اس مفاہمت نامے سے متعلقہ فریقوں کے درمیان ضابطہ جاتی نقطہ ٔ نظر سے برکس ملکوں کو بھارت کی طبی مصنوعات کی برآمدات میں اضافہ کرنے میں مدد ملے گی۔

U – 2271
(Visitor Counter : 51
سائنس اور ٹیکنالوجی کی وزارت
طلباء نےایس ڈی جیز کو مقامی شکل دینے میں اپنی مکانی فکر کا مظاہرہ کیا
پورے ملک کے 18 اسکولوں کے طلبا نےپائیدار ترقیاتی اہداف  کو حاصل کرنے کے لئے مقامی چیلنجوں جیسے کہ وراثت کی حفاظت ، زمین کا زرخیزی ، فصلوں کا تنوع ، صاف شہر ، پانی کا انتظام ،خواتین کو بااختیار بنانا ، فضلہ انتظام ، ڈجیٹل انڈیا ، صاف توانائی ، موسمیاتی تبدیلی وغیرہ سے نمٹنے کے لئے ارضیاتی محل وقوع ٹکنالوجیوں کو کیسے استعمال کیا جائے کے بارے میں اپنے نئے خیالات کو پیش کیا۔
پورے ہندوستان کے 18 شہری اور دیہی علاقوں سے تعلق رکھنے والی ٹیموں نے آج اقوام متحدہ کی دوسری عالمی جیو پیشئل انفارمیشن کانگریس  کے ‘جیو انیبلنگ دی گلوبل ولیج ود جنریشن زیڈ اینڈ الفا ’ کے عنوان سے ایک خصوصی تقریب میں مقامی مسائل کو سمجھنے میں ارضیاتی محل وقوع سے متعلق معلومات اور ٹکنالوجی کے استعمال اور منصوبہ سازی اور نفاذ میں س کے استعمال کا مظاہرہ کیا۔
کھیتوں میں کیمیکل کھادوں کے استعمال کی نقشہ سازی میں مساعی اور پیداوار کے ساتھ نامیاتی کھادوں کے استعمال کے خلاف ان کے استعمال کا مظاہرہ کیا گیا۔طلبا نے وقت کے ساتھ دیہی حیاتی تنوع کے نقصان کی نقشہ سازی کے بارے میں پہل قدمیوں اور مقامی دوبارہ قابل استعمال مصنوعات کی نقشہ سازی اور ان کے استعمال کو موثر انداز میں بڑھانے کے طریقوں کو اجاگر کیا۔
نوجوان ٹیموں نے صفر بھوک ، صنفی مساوات ، مہذب کام اور اقتصادی ترقی ، پائیدار شہر اوربرادریاں ، ذمہ دار کھپت اور پیداوار ، آب وہوا سے متعلق عمل اور زمین پر زندگی کے ایس ڈی جیز پرتوجہ مرکوز کی ۔یہ پروگرام ارضیاتی مکانی سوچ کے واسطے سے ایس ڈی جیز کے مقامی نفاذ کے طریقوں کی طرف رہنمائی کرسکتا ہے۔
اپنے خطاب میں اقوام متحدہ کے اعدادوشمار ڈویژن کے ڈائریکٹر اسٹیفن شوِن فیسٹ نے کہا کہ ایس ڈی جیز صرف ایک دستاویز نہیں ہے بلکہ ایک دوسرے کو مصروف رکھنے ، ساتھ میں کام کرنے اور ایک بہتر دنیا کے لئے حل پیش کرنے کا ایک مناسب منصوبہ عمل ہے۔انہوں نے مزید کہا کہ تمام منصوبے درحقیقت ناقابل یقین ہیں اور ایس ڈی جیز کو مقامی شکل دینے کی بڑی مثالیں ہیں۔مسابقے سے ہٹ کر اس جلسے کا مقصد ایک دوسرے سے بات چیت کرنا ، دوست بنانا اور اس بات پر غور کرنا ہے کہ مستقبل میں خیالات کو کس طرح آگے بڑھایا جائے تاکہ آپ ایس ڈی جیز کے لئے اقوام متحدہ کے ایک نمائندے بن سکیں ۔سائنس اور ٹکنالوجی محکمہ  کی سائنسداں ڈاکٹر سُبھا پانڈے جنہوں نے جلسے کی صدارت کی ،نے ڈی ایس ٹیز سرگرمیوں کے بارے میں وضاحت کی اور ایس ڈی جیز کو مقامی شکل دینے کے لئے اسکول اوربرادری سطح پر ارضیاتی محل وقوع ٹکنالوجی کے استعمال پر زور دیا۔اقوام متحدہ کا دوسرا عالمی ارضیاتی محل وقوع انفارمیشن کانگریس  ہندوستان میں حیدر آباد انٹر نیشنل کنونشن سینٹر  میں 10سے 14 اکتوبر 2022 تک منعقد کیا جارہا ہے؎،جس کا موضوع ہے ‘ جیو انیبلنگ دی گلوبل ولیج : کوئی بھی پیچھے نہیں رہنا چاہئے ۔’ اس کا اہتمام اقوام متحدہ کا عالمی ارضیاتی محل وقوع انفارمیشن انتظام  سے متعلق ماہرین کی کمیٹی نے کیا اور اقوام متحدہ کے اقتصادی اور سماجی امور کے محکمے کے ذریعہ منعقد کیا گیا اور حکومت ہند کی سائنس اور ٹکنالوجی کی وزارت کے سائنس اور ٹکنالوجی محکمہ  نے اس کی میز بانی کی ۔
ریلوے کی وزارت
ہندوستانی ریلوے نے عالمی یوم ماحولیات کو مناسب طریقے سے منایا
ریلوے ماحول پر مثبت اثرات کے ساتھ اہم اقدامات کر رہی ہے
حال ہی میں، ہندوستانی ریلوے کو یو آئی سی انٹرنیشنل سسٹین ایبل ریلوے " کے ذریعے زیرو کاربن کے بہترین استعمال" کے زمرے میں ایوارڈز نوازا گیا” براہ راست اے سی کے وی 25 ٹریکشن سسٹم کو سولر انرجی فراہم کرنے کے لیے ٹکنالوجی
نئی دہلی،5 جون 2022/
5 جون کو عالمی سطح پر ہر سال ماحولیات کے عالمی دن کے طور پر منایا جاتا ہے جس کا مقصد ماحولیاتی مسائل کے بارے میں شعور کو اجاگر کرنا ہے۔
اس سال کے یوم ماحولیات کے لیے مہم کا نعرہ "صرف ایک زمین" ہے جس کا مقصد "فطرت کے ساتھ ہم آہنگی میں پائیدار زندگی گزارنا" ہے جیسا کہ کائنات میں اربوں کہکشائیں ہیں اور ہماری کہکشاں میں اربوں سیارے ہیں لیکن صرف ایک زمین ہے۔ مادر زمین ہمارا مسکن ہے اور اس کو بڑھتی ہوئی آلودگی سے محفوظ رکھنے کے لیے ہر ممکن کوشش کی جانی چاہیے تاکہ ماحول کو خوشگوار بنایا جا سکے۔
ہر سال کی طرح، ہندوستانی ریلوے 5 جون، 2022 کو عالمی یوم ماحولیات کو اس سال کے عالمی یوم ماحولیات کے موضوع کے مطابق مناسب اور موزوں انداز میں منا رہا ہے۔
ریلوے بلک ٹرانسپورٹیشن کا ایک ماحول دوست ذریعہ ہے۔ ماحولیات کے تحفظ کے لیے، ریلوے مسلسل بڑے اقدامات کر رہا ہے جو آلودگی/جی ایچ جی کے اخراج کو کم کرنے، وسائل اور توانائی کی کارکردگی کو فروغ دینے اور پائیداری میں حصہ ادا کر کےماحول پر مثبت اثرات مرتب کر رہا ہے۔ ان میں سے کچھ اقدامات کو مختصراً ذیل میں پیش کیا جار ا ہے:-
- نیٹ ورک میں اضافہ اور ڈیڈیکیٹڈ فریٹ کوریڈورز  کے قیام کے ذریعے مجموعی طور پر زمین پر مبنی مال کی نقل و حمل میں ریلوے کے ماڈل شیئر  میں اضافہ
- توانائی کی بچت والی ٹیکنالوجیز اور بجلی بچانے کے موثر اقدامات جیسے ایل ای ڈی کے استعمال کے ذریعے توانائی کی کارکردگی کو بہتر بنانا
- توانائی کے مرکب میں قابل تجدید توانائی کا حصہ بڑھانا۔
- سی این جی جیسے متبادل ایندھن کا استعمال۔
- پانی کی ری سائیکلنگ اور بارش کے پانی کی ذخیرہ اندوزی جیسے اقدامات کے ذریعے پانی کے استعمال کی کارکردگی کو بہتر بنانا۔
- کاربن سنک کو بڑھانے کے لیے ریلوے کی زمین پر شجرکاری۔
- بی جی کوچز کے پورے بیڑے پر بائیو ٹوائلٹس کی تنصیب۔
- صنعتی اکائیوں، ریلوے اسٹیشنوں اور ریلوے کے دیگر اداروں کی گرین سرٹیفیکیشن۔
- انوائرمنٹ منیجمنٹ سسٹم : ریلوے اسٹیشنوں کا آئی ایس او 14001 سرٹیفیکیشن۔
- سی پی سی بی سے ریلوے اسٹیشنوں کے لیے کام کرنے کی رضامندی /قائم کرنے کے لیے رضامندی ۔
- ٹھوس کچرے کا انتظام ۔
یکم جون 2022 کو برلن میں ایک گالا تقریب میں ، ہندوستانی ریلوے کو یو آئی سی انٹرنیشنل سسٹین ایبل ریلوے ایوارڈز  کی طرف سے براہ راست 25 کے وی تک سولر انرجی فراہم کرنے کے لیے "زیرو کاربن ٹیکنالوجی کا بہترین استعمال" کے زمرے میں ایوارڈ سے سرفراز کیا گیا ہے۔
وزارت دفاع
مشق النگہ–سوئم 2019 کی توثیقی اور اختتامی تقریب
نئی دہلی،25؍مارچ۔ہندوستانی فوج اور عمان کی شاہی فوج کے درمیان مشترکہ فوجی تربیتی مشق کا تیسرا ایڈیشن ، مشق النگہ 2019 کا 25؍ مارچ 2019 کو عمان کے جبل الاخدر تربیتی کیمپ میں اختتام ہوا۔ اختتامی تقریب میں دونوں ملکوں کے مشاہد وفد گروپ کے ذریعے حتمی ویلی ڈیشن ہوا۔ ہندوستانی فریق کی نمائندگی عمان میں ہندوستانی سفیر عالیجناب مُنو مہاور اور میجر جنرل ا ے کے سَمنترا نے کی۔ عمان کی شاہی فوج کی نمائندگی میجر جنرل ماتَر بن سالم بن راشد البلوشی اور متعدد سینئر اہلکاروں نے کی۔ دونوں فوجی دستوں کے دستہ کمانڈروں نے وفد کو مشق کی پیش رفت کے سلسلے میں جانکاری دی۔ 2 ہفتے پر مشتمل اس مشق کا آغاز 12؍مارچ 2019 کو ہوا تھا۔ اس مشق میں ہندوستانی فو ج کے 60 سپاہیوں نے حصہ لیا۔ اتنے ہی سپاہی عمان کی شاہی فوج کے بھی تھے۔
دونوں فریقوں نے مشترکہ طور پر اچھی طرح سے تیار کئے گئے ٹیکٹیکل آپریشنز یعنی تدبیری کارروائیوں مشتمل متعدد سرگرمیاں انجام دیں، جس کا منصوبہ مشترکہ طور پر تیار کیا گیا تھا اور جنہیں مشترکہ طور پر ہی عمل میں لایا گیا۔ یہ کارروائیاں ایسے منظر ناموں پر مبنی تھیں، جو نیم شہری اور پہاڑی علاقوں میں پیش آ سکتی ہیں۔ دونوں طرف کے مختلف سطحوں کے کمانڈروں کو گہرے تال میل کے ساتھ کام کرنے کی تربیت دی گئی تاکہ وہ اطلاعات موصول کر سکیں اور اُنہیں مربوط کر سکیں۔ کمانڈروں کو مشترکہ طور پر آپریشنز کی منصوبہ بند کرنے اور متعلقہ اجزا کو مناسب احکامات جاری کرنے کی تربیت بھی دی گئی۔ دونوں دستوں سے وابستہ موضوعاتی ماہرین نے شورش کی روک تھام اور انسداد دہشت گردی سے متعلق کارروائیوں کے مختلف پہلوؤں کے بارے میں گہرائی کے ساتھ تبادلۂ خیال کیا۔
مشق النگہ دونوں ملکوں کے درمیان رشتوں کو مزید مضبوط کرنے میں دور رس اثرات کا حامل ہوگی اور اقوام متحدہ کے مینڈیٹ کے تحت اس طرح کی کارروائیوں کی انجام دہی کے وقت ہم آہنگی اور باہمی تعاون لانے کے لئے مہمیز کا کام کرے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م م ۔ک ا
U-1668
(Visitor Counter : 57
سماجی انصاف اور تفویض اختیارات کی وزارت
عمارتوں کو دویانگ جنوں کے لیے قابل رسائی بنانا: مہاراشٹر کو بادھامکت وتاورن کے سریجن میں سروشریشٹھ راجیہ ایوارڈ کے زمرے میں ادارہ جاتی بااختیار بنانے کے قومی ایوارڈ 2022 سے نوازا گیا
ہم جانتے ہیں کہ معذور افراد یا دویانگ جنوں کو بااختیار بنانے کا ایک اہم جصہ ہمارے مادی ماحول کو ان کے لیے قابل رسائی بنانا ہے۔ ایک قابل رسائی مادی ماحول نہ صرف معذور افراد کو بلکہ ہر کسی کو فائدہ پہنچاتا ہے ۔ ایکسیسبل انڈیا مہم کے تحت، یہ تصور کیا گیا ہے کہ اسکولوں، طبی سہولیات اور کام کے مقامات سمیت اندرونی اور بیرونی سہولیات میں حائل رکاوٹوں اور رکاوٹوں کو ختم کرنے کے لیے اقدامات کیے جائیں۔ ان میں نہ صرف عمارتیں، بلکہ فٹ پاتھ، کرب کٹس، اور پیدل چلنے والوں کی آمدورفت کو روکنے والی رکاوٹیں بھی شامل ہوں گی۔
جیسا کہ آج ہم معذور افراد کا بین الاقوامی دن منا رہے ہیں، مہاراشٹر ریاست جس طرح سگمیہ بھارت ابھیان کو نافذ کر رہی ہے، اس طریقے کو تسلیم کیا گیا ہے۔ ریاست کو آج نئی دہلی میں ’’معذور افراد کے بین الاقوامی دن‘‘ کے موقع پر منعقدہ تقریب میں ’سگمیہ بھارت ابھیان کے کاریان ویَن/بادھامکت وتاورن کے سریجن میں سروشریشٹھ راجیہ‘ کے زمرے کے تحت ادارہ جاتی بااختیار بنانے کا قومی ایوارڈ 2022 سے نوازا گیا ہے۔
تو، یہ نمایاں مقام حاصل کرنے کے لیے ریاست نے کیا کیا ہے؟ سگمیہ بھارت ابھیان کے تحت، ریاست نے مہاراشٹر کے چار بڑے شہروں میں کل 180 سرکاری عمارتوں تک رسائی کا آڈٹ کیا ہے۔
ان 180 عمارتوں میں سے 142 عمارتوں کو قابل رسائی بنانے کی تجاویز بھیجی گئی ہیں۔ 137 عمارتوں میں ریٹروفٹنگ کا کام مکمل ہو چکا ہے۔ 21.67 کروڑ روپے کے فنڈز میں سے ، 19.30 کروڑ روپے کے استعمال کا سرٹیفکیٹ مرکزی حکومت کو بھیجا گیا ہے۔
باقی 38 عمارتوں میں سے 15 عمارتوں کا بلڈنگ پلان اور تخمینہ جمع کرایا گیا ہے۔
قابل رسائی سرکاری عمارت وہ ہوتی ہے، جہاں معذور افراد کے داخلے اور اس میں موجود تمام سہولیات کے استعمال میں کوئی رکاوٹ نہیں ہوتی۔ اس میں تعمیر شدہ عمارت ، خدمات، سیڑھیوں اور ریمپ، کوریڈوز، داخلی دروازے، باہر جانے کے ہنگامی راستے، پارکنگ کے ساتھ ساتھ لائٹنگ، سائنیجز ، الارم سسٹم اور ٹوائلیٹ سمیت ان ڈور اور آؤٹ ڈور سہولیات کا احاطہ کیا جاتا ہے۔
قابل رسائی عمارتوں کی شناخت کے لیے سالانہ ایکسیسبیلٹی آڈٹ کی ضرورت ہوتی ہے جو اس بات کا تعین کرتا ہے کہ آیا کوئی عمارت متفقہ معیارات پر پورا اترتی ہے یا نہیں۔ ایک بار جب کسی عمارت کو مکمل طور پر قابل رسائی سمجھا جاتا ہے تو، سالانہ آڈٹ ضروری نہیں ہوتا ہے، لیکن اس میں موجود ڈھانچے یا نظام میں کسی مجوزہ تبدیلی کو شامل کیے جانے کی ضرورت ہوتی ہے۔ اس لئے ایک مکمل آڈٹ کم میعاد کی بنیاد پر کیا جا سکتا ہے۔
رسائی کے معیارات مقامی معاملات کو پیش نظر رکھتے ہوئے بین الاقوامی معیارات جیسے کہ آئی ایس او کے ساتھ ممکن حد تک ہم آہنگ ہونے چاہئیں۔ تعمیر شدہ عمارت کے معاملے میں ، آئی ایس او 21542:2011، بلڈنگ کنسٹرکشن - تعمیر شدہ عمارت کے قابل رسائی اور قابل استعمال ہونے کے لئے تعمیر، اسمبلی، کمپوننٹ اور فٹنگ سے متعلق ضروریات اور سفارشات کا ذکر کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔
U-13270
(Visitor Counter : 90
وزیراعظم کا دفتر
وزیر اعظم نے جموں وکشمیر میں دہشت گردی کا منصوبہ ناکام بنانے کے لیے سکیورٹی فورسز کا شکریہ ادا کیا
نئی دہلی،20 نومبر ، وزیر اعظم جناب نریندر مودی نے جیش محمد کے دہشت گردوں کے منصوبے کو ناکام بنانے پر سکیورٹی فورسز کا شکریہ ادا کیا ہے۔ اس منصوبے کا مقصد جموں وکشمیر میں زمینی سطح کی جمہوری سرگرمیوں کو نشانہ بنانا تھا۔
وزیر اعظم نے ٹوئٹ کیا ہے کہ ’’پاکستان میں قائم تنظیم جیش محمد کے چار دہشت گردوں کے عزائم کو ناکام بنانے سے اور ان کے پاس بڑی مقدار میں موجود ہتھیاروں اور گولہ بارود سے پتا چلتا ہے کہ بڑے پیمانے پر تباہی وبربادی پھیلانے کی ان کی کوششوں کو ایک بار پھر ناکام بنا دیا گیا ہے‘‘۔
جناب مودی نے مزید کہا ہے
’’ہماری سکیورٹی فورسوں نے ایک بار پھر انتہائی جرأتمندی اور پیشہ وارانہ مہارت کا مظاہرہ کیا ہے۔ ان کی چوکسی کا شکریہ کہ انھوں نے جموں وکشمیر میں بنیادی سطح کی جمہوری سرگرمیوں کو نشانہ بنانے کے فاسد منصوبے کو ناکام بنا دیا ہے‘‘۔
وزیراعظم کا دفتر
وزیر اعظم نے، عالمی کُشتی چیمپئن شپ 2021 میں تمغہ جیتنے والی انشو ملک اور سریتا مور کو مبارکباد دی
وزیر اعظم جناب نریندرمودی نے عالمی کشتی چیمپئن شپ 2021 میں چاندی کا تمغہ جیتنے کے لئے انشو ملک اور کانسے کا تمغہ جیتنے کے لئے سریتا مور کو مبارکباد دی۔
وزیراعظم نے ٹویٹ کیا:
‘‘ عالمی کشتی چیمپئن شپ 2021 میں چاندی کا تمغہ جیتنے کے لئے @OLyAnshu اور کانسے کا تمغہ جیتنے کے لئے @saritamor3 کو مبارکباد ۔ ان بہترین کھلاڑیوں کو ان کے مستقبل کی کوششوں کے لئے نیک خواہشات ۔’’
شمال مشرقی ریاستوں کی ترقی کی وزارت
شمال مشرق خصوصی بنیادی ڈھانچہ ترقی اسکیم
نئی دہلی،11؍دسمبر:شمال مشرقی خطہ کی ترقی ، کے وزیر مملکت ، وزیر اعظم کے دفتر، عملہ، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے ایک سوال کے تحریری جواب میں آج لوک سبھا کو بتایا کہ شمال مشرق خصوصی بنیادی ڈھانچہ ترقی اسکیم کے تحت 1765.12 کروڑ لاگت کے 55 پروجیکٹوں کے لئے 1510 کروڑ روپے کی تخصیص کو منظوری دی گئی ہے۔منہا ہونے والے کھاتے سے زائد رقم کی بچت ہوگی، جسے پہلے کے وسائل کے غیر معیادی مرکزی پول اسکیم پر خرچ کیا جائے گا، جس کی این ای ایس آئی ڈی ایس کے طورپر تشکیل نو کی گئی ہے۔
این ای ایس آئی ڈی ایس کے تحت منظور شدہ پروجیکٹوں کی تفصیلات حسب ذیل ہیں:
|
|
نمبر شمار
|
|
ریاست
|
|
نمبر
|
|
لاگت
|
|
1
|
|
اروناچل پردیش
|
|
16
|
|
312.71
|
|
2
|
|
آسام
|
|
8
|
|
458.00
|
|
3
|
|
منی پور
|
|
8
|
|
191.74
|
|
4
|
|
میگھالیہ
|
|
6
|
|
174.81
|
|
5
|
|
میزورم
|
|
3
|
|
181.97
|
|
6
|
|
ناگالینڈ
|
|
9
|
|
177.75
|
|
7
|
|
سکم
|
|
2
|
|
103.31
|
|
8
|
|
تریپورہ
|
|
3
|
|
164.83
|
||
|
میزان
|
|
55
|
|
1765.12
این ای ایس آئی ڈی ایس کے تحت پروجیکٹوں کی منظورہ کا عمل مالی سال 19-2018 میں شروع ہوا تھا۔عام طورپر کسی پروجیکٹ کی تکمیل کی مدت اس کی منظوری کی تاریخ سے 2 سے 3 سال ہوتی ہے، پھر بھی یہ ہر پروجیکٹ کے لئے مختلف ہوتی ہے۔
وزارت خزانہ
انکم ٹیکس محکمے نے تمل ناڈو میں چھاپے مارے
نئی دہلی 7 مارچ 2021: انکم ٹیکس محکمے نے4 مارچ 2021 کو چنئی میں واقع دو گروپوں کے معاملے میں چھاپے مارے جن میں سے ایک تمل ناڈو کا بڑا صراف ہے اور دوسرا جنوبی ہندوستان میں زیورات کا کاروبار کرنے والوں میں ایک بڑا نام ہے۔ چھاپوں کی یہ کارروائی چنئی، ممبئی ،کوئمبٹور ، مدورائی، تریچی، تریسور، نیلور،جے پور اور اندور میں 27 مقامات پر ہوئی۔
صرّاف کے ٹھکانوں سے جو ثبوت وشواہد ملے ہیں ان میں بنا حساب کتاب کی نقد فروخت ، اس کی شاخوں سے بوگس کیش کریڈٹ ، خریداری کے لئے پیشگی رقم کے لئے جعلی کھاتوں کا استعمال اور نوٹ بندی کے دوران بنا حساب کتاب کی نقدرقومات کا پتہ چلا ہے۔ اس کے علاوہ جعلی قرض دینے والوں اور بھاری مقدار میں بنا حساب کتاب کے اسٹاک کا پتہ چلایا گیا ہے۔
زیورات کا خردہ کاروبار کرنے والے کے ٹھکانوں سے ملے ثبوتوں سے پتہ چلا ہے کہ ٹیکس دہندہ نے مقامی فائنانسروں سے نقد قرض لیا اور ادا کیا۔ بلڈروں کو نقد قرض دیئے، اور جائیدادوں میں سرمایہ کاری کی بنا حساب کتاب کے سونا چاندی خریدا، غلط طریقے سے قرضوں کی عدم ادائیگی کے دعوے کئے۔ پرانے سونے کو عمدہ سونے میں اور زیورات میں تبدیل کرنے میں ضائع ہونے والا حصہ بڑھا چڑھا کر دکھایا۔
اب تک ان چھاپوں کے نتیجے میں ایک ہزار کروڑ روپے سے زیادہ کی غیر اعلان شدہ آمدنی سامنے آئی ہے اور ایک کروڑ 20 لاکھ کی بنا حساب کتاب کی رقم برآمد ہوئی ہے مزید چھان بین جاری ہے۔
وزارت دفاع
جناب اجے بھٹ نے رکشا راجیہ منتری کے طور پر ذمہ داری سنبھالی
نئی دہلی، 8 جولائی 2021، جناب اجے بھٹ نے8 جولائی 2021 کو رکشا راجیہ منتری کے طور پر ذمہ داری سنبھالی۔ ذمہ داری سنبھالنے کے بعد انہوں نے رکشا منتری جناب راج ناتھ سنگھ سے ساؤتھ بلاک میں واقع ان کے دفتر میں ملاقات کی۔ دفاعی سکریٹری ڈاکٹر اجے کمار اور وزارت دفاع کے دیگر سینئر افسروں نے جناب اجے بھٹ کا ان کے دفتر میں استقبال کیا۔ ایک ٹوئٹ میں جناب اجے بھٹ نے یہ ذمہ داری سونپنے کے لئے وزیراعظم جناب نریندر مودی کا شکریہ ادا کیا۔ انہوں نے کہا کہ وہ 21 ویں صدی کا ’آتم نربھر بھارت ‘ تیار کرنے کی کوشش کریں گے۔
جناب اجےبھٹ اتراکھنڈ کے نینی تال ۔ اودھم سنگھ نگر حلقہ انتخاب سے رکن پارلیمنٹ ہیں۔ وہ دفاع سے متعلق مستقل کمیٹی ، مشاورتی کمیٹی، صحت اور خاندانی بہبود کی وزارت ، کمیٹی آن سب آرڈی نیٹ لیجس لیش، پرسنل ڈاٹا پروٹیکشن بل 2019 کی مشترکہ کمیٹی اور ایسٹیمیٹس سے متعلق کمیٹی کے رکن ہیں۔ انہوں نے اس سے قبل اتراکھنڈ حکومت میں کابینہ کے وزیر کے طور پر بھی خدمات انجام دی ہیں اور پارلیمانی امور ، صحت اور آفات کے بندوبست جیسے قلمدان بھی سنبھالے ہیں۔ وہ اتراکھنڈ لیجس لیٹیو اسمبلی میں لیڈر آف اپوزیشن بھی رہے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-6332
(Visitor Counter : 83